钦定古今图书集成/理学汇编/文学典/第119卷 > 《谷永杜邺传赞》同前
## 钦定古今图书集成/理学汇编/文学典/第119卷 > 《谷永杜邺传赞》同前

赞曰：孝成之世，委政外家诸舅，持权重于丁、傅，在孝
哀时，故杜邺敢讥丁、傅，而钦、永不敢言王氏，其势然
也。及钦欲挹损凤权，而邺附会音、商，永陈三七之戒，
斯为忠焉。至其引申伯以阿凤，隙平阿于车骑，指金
火以求合，可谓谅不足而谈有馀者。孔子称“友多闻，
三人”，近之矣。